kardosdrur/scandi-wiki huggingface dataset:
Låsby-Svendsen

Jens Peter Svendsen (født 6. december 1929 i Østrup, død 3. juli 2020) var en dansk forretningsmand med tilnavnet Låsby-Svendsen efter den lille østjyske by Låsby øst for Silkeborg. 

Han stammede fra landsbyen Østrup i Himmerland, hvor han som 14-årig kom i lære som kommis i brugsforeningen. Syv år senere tog han som udlært til Østjylland og købte en mark ved Låsby, hvor han startede en brugtvognshandel, senere udviklet til en blandet landhandel. Han blev efterhånden en kendt handelsmand i området med tilnavnet "Låsby-Svendsen". Efter at have beskæftiget sig med køb og salg af heste og landhandel slog han ind på handel med værdipapirer og ejendomme.
 
I de danske medier blev Svendsen primært kendt for sine omstridte handler med faldefærdige ejendomme rundt om i Danmark. De blev købt og udlejet, ofte til folk på overførselsindkomster eller prostituerede. Han høstede megen kritik for disse forretninger. I 1968 gik han konkurs og stiftede siden en betydelig skattegæld, som eskalerede, da han siden 2003 hverken afleverede selvangivelse eller betalte sin skat på cirka 43 millioner kroner. Han blev siden 1977 ved flere lejligheder dømt for overtrædelse af straffeloven for blandt andet bedrageri, trusler mod dyreværnsfolk og drabstrusler mod ansatte i SKAT samt for overtrædelse af fyrværkeriloven.
 
Jens Peter Svendsen blev i juni 2009 erklæret konkurs grundet sin skattegæld.

Noter

Eksterne henvisninger 
 

Erhvervsfolk fra Danmark
Bedrageridømte fra Danmark
Trusselsdømte fra Danmark
Juan Boscán Almogáver

Juan Boscán Almogáver (oprindelig Boscà, slutningen af 15. århundrede i Barcelona — april 1542) var en spansk digter.

Han var af catalansk eller aragonisk slægt, men har kun skrevet på kastiliansk. Formuende og anset syslede han i sin meste levetid kun med videnskaberne og digtekunsten; i sine sidste år var han dog lærer for den unge hertug af Alba, den siden berømte feltherre. Boscán Almogáver har fået en ikke ringe betydning i den spanske poesis historie ved at indføre alle de italienske versformer og med dem en ny ånd i sit fædrelands litteratur.

I et lidet produktivt tidsrum, hvor den gamle nationale digtekunst slumrede, gjorde han – sammen sin ven Garcilaso – epoke ved sine petrarkiserende sonetter, canzoner og terziner, sine stanzer og sine rimfri digtninge i lighed med italienernes versi sciolti, og trods nogen modstand sejrede da foreløbig den italienske klassicisme over den hidtil omtrent eneherskende romancepoesi.

Han fortæller selv, hvorledes en samtale i Granada 1526 med den litterært dannede venetianske udsending Navagiero gav stødet til, at han begyndte at digte i italiensk smag. Hans versifikationstalent var betydeligt, hans formsans svigtede ham sjældent, og hans sprog var (af en ikke-kastilianers at være) rent og smukt, især i hans canzoner. I begavelse stod han dog tilbage for Garcilaso.

Efter dennes opfordring oversatte han (meget heldig) Baldassare Castigliones prosaværk Il Cortigiano (Barcelona 1534, folio, og oftere, senest Madrid 1873). Hans digte udkom første gang i Barcelona 1543 (i kvarto); siden mange gange i løbet af det 16. århundrede. En nyere udgave udkom i Madrid 1875.

Litteratur 

 Emil Gigas: 

Digtere fra Spanien
Salmonsens
Paul Mebus

Paul Mebus (9. juni 1920 – 11. december 1993) var en tysk fodboldspiller, der som midtbanespiller på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede dog kun én kamp under turneringen. I alt nåede han, mellem 1951 og 1954 at spille seks landkampe.

Mebus var på klubplan tilknyttet VfL Benrath og FC Köln.

Referencer

Eksterne henvisninger 
 

Fodboldspillere fra Tyskland
Deltagere ved verdensmesterskabet i fodbold 1954
Fodboldspillere fra 1. FC Köln
Verdensmestre i fodbold
Personer fra Düsseldorf
Werner Liebrich

Werner Liebrich (18. januar 1927 – 20. marts 1995) var en tysk fodboldspiller, der som forsvarsspiller på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede fire af tyskernes seks kampe under turneringen. I alt nåede han, mellem 1951 og 1956 at spille 16 landkampe.

Liebrich spillede på klubplan hele sin karriere hos FC Kaiserslautern, som han blev tysk mester med i både 1951 og 1953. I 1965 var han desuden en kort periode træner for klubben, som han reddede fra nedrykning.

Referencer

Eksterne henvisninger 

 

Fodboldspillere fra Tyskland
Deltagere ved verdensmesterskabet i fodbold 1954
Fodboldspillere fra 1. FC Kaiserslautern
Fodboldtrænere fra Tyskland
Verdensmestre i fodbold
Personer fra Rheinland-Pfalz
Karl-Heinz Metzner

Karl-Heinz Metzner (9. januar 1923 – 25. oktober 1994) var en tysk fodboldspiller, der som forsvarsspiller på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han var dog ikke på banen i turneringen. I alt nåede han at spille to landskampe, der begge kom inden VM-titlen.

Metzner var på klubplan primært tilknyttet Hessen Kassel i sin fødeby.

Referencer

Eksterne henvisninger 
 

Fodboldspillere fra Tyskland
Verdensmestre i fodbold
Personer fra Kassel
Deltagere ved verdensmesterskabet i fodbold 1954
Helmut Rahn

Helmut Rahn (16. august 1929 – 14. august 2003) var en tysk fodboldspiller, der som angriber på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn, hvor han fik en hovedrolle. Her scorede han, efter at ungarerne tidligt havde bragt sig foran 2-0 og Max Morlock havde reduceret, de tyske mål til 2-2 og 3-2, og blev dermed finalens matchvinder. Målene gav ham legendestatus i hele Tyskland. I alt spillede han fire af tyskernes seks kampe i turneringen.

Rahn nåede i alt, mellem 1951 og 1960, at spille 40 landkampe og score 21 mål. Han deltog også ved VM i 1958 i Sverige.

Rahn var på klubplan primært tilknyttet Rot-Weiss Essen i sin hjemby, hvor han spillede i otte sæsoner. Han blev tysk mester med holdet i 1955 og DFB-Pokalvinder i 1953.

Referencer

Eksterne henvisninger 

 Footballdatabase.eu spillerinfo
 Video med Rahns sejrsmål mod Ungarn 

Fodboldspillere fra Tyskland
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra Rot-Weiss Essen
Fodboldspillere fra 1. FC Köln
Fodboldspillere fra FC Twente
Fodboldspillere fra MSV Duisburg
Verdensmestre i fodbold
Personer fra Essen
Fremgangsteologi

Fremgangsteologi er en kristen teologisk retning som mener at Gud hjælper dem som tror på ham. I ekstremen indebærer det overbevisningen om at alle kan blive helbredt og leve i økonomisk overflod i dag ved at blive kristne. Også modsætningen: at en person som lever et syndigt liv åbner døren til at djævlen kan komme ind, hvorfor sygdom, handicap eller andre ulykker ses som straf fra djævelen.

Teologi
Max Morlock

Maximilian "Max" Morlock (11. maj 1925 – 10. september 1994) var en tysk fodboldspiller, der som angriber på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede fem af tyskernes seks kampe i turneringen, og scorede det første tyske mål i finalen, reduceringen til 1-2. I alt nåede han, mellem 1950 og 1958 at spille 26 landkampe og score 21 mål.

Morlock spillede på klubplan hele sin karriere, strækkende sig over 25 år, hos FC Nürnberg i sin fødeby. Han blev tysk mester med klubben i både 1948 og 1961, og var også med til at vinde DFB-Pokalen i 1962. I 1961 blev han kåret som Årets fodboldspiller i Tyskland.

Referencer

Eksterne henvisninger 
 Footballdatabase.eu spillerinfo
 National-Football-Teams.com spillerinfo

Fodboldspillere fra Tyskland
Deltagere ved verdensmesterskabet i fodbold 1954
Fodboldspillere fra 1. FC Nürnberg
Verdensmestre i fodbold
Personer fra Nürnberg
Martin Solveig

Martin Solveig (født 22. september 1976) er en house-dj/producer fra Frankrig.

Diskografi 
 Sur la terre (2003)
 Suite (2003)
 Hedonist (2005)
 C'est la Vie (2008)
 Smash (2011)

Musikere fra Frankrig
Dj's fra Frankrig
The Vines

The Vines er et alternativt rock-band oprindeligt fra Rishikesh i Australien. Deres genre er en blanding a 1960'ernes garagepunk og 90'ernes alternative rock. Bandet bestod indtil 2011 af Craig Nicholls (som lead guitar), Brad Heald (som bass guitarist), Hamish Rosser (som trommeslager) og Ryan Griffiths (som rytmeguitarist). I december 2011 forlod Rosser og Griffiths så bandet. The Vines opnåede hurtigt stor popularitet i Australien, og vandt bl.a. en ARIA musikpris for deres single Get Free (som også kan findes på deres album Highly Evolved).

Diskografi 
 Highly evolved (2002)
 Winning days (2004)
 Vision Valley (2006)
 Melodica (2008)
 Future Primitive (2009-2011)

Musikgrupper fra Australien
Musikgrupper fra 1994
The Breeders

The Breeders er et alternative' rock band fra USA dannet i 1988. Bandet består af tvillingesøstrene Kim Deal fra The Pixies og søsteren Kelley Deal fra Dayton, Ohio. Bandet har siden starten haft forskellig besætning derudover. Breeders spiller lo-fi indie rock, der er beskidt i lyden og som stiller sig i kontrast til to søstres klare harmoniserede vokaler. Kim og Kelley Deal dannede derudover sideprojektet The Amps i 1995. Også den nuværende trommeslager Jim Macpherson, var med i dette band Bandet nåede at udgive albummet Pacer, hvorefter det i 1996 blev opløst. Stilistisk var The Amps meget lig The Breeders.

Medlemmer 
Nuværende
 Kim Deal – sang, guitar (1989–1995, 1996–2003, 2008–)
 Josephine Wiggs – bas, kor (1989–1995, 2012–)
 Kelley Deal – lead guitar, sang (1992–1995, 1998–2003, 2008–)
 Jim Macpherson – trommer, percussion (1992–1995, 1996–1997, 2012–)

Tidligere medlemmer
 Tanya Donelly – lead guitar, sang (1989–1992)
 Carrie Bradley – violin (1989–1993, 1996–1997)
 Britt Walford – trommer (1989–1992)
 Jon Mattock – trommer (1992)
 Richard Presley – guitar (2000–2006)
 Mando Lopez – bas (2000–2006, 2008–2012)
 Jose Medeles – trommer (2001–2003, 2008–2012)

Tidslinje

Diskografi 
 Pod (1990)
 Last splash (1993)
 Title Tk (2002)
 Mountain Battles (2008)
 All Nerve (2018)

Eksterne henvisninger 
 

Musikgrupper fra USA
Musikere fra 4AD
Clément Marot

Clément Marot (født 1496 eller 1497 i Cahors, død 1544 i Torino) var en fransk digter.

Marots fader, Jean Marot (1463—1523), der også var digter, var kammertjener hos Frants I. Sønnen studerede i Paris, blev 1519 page hos kongens søster, vandt kongens gunst ved digtet Le temple de Cupidon, drog med ham til Italien og blev 1525 fangen i slaget ved Pavia, men snart udløst af sit fangenskab.

1526 blev han fængslet, beskyldt for kætteri, sad først i Châtelet, derpå i Chartres, men blev løsladt af Frants I, til hvem han havde rettet et digt. I fængselet satiriserede han over sine anklagere og dommere i det allegoriske digt L'enfer. 

Atter anklaget af Sorbonne som kalvinist
flygtede han 1535 til dronning Marguerite af
Navarra, fra hende til hertuginde Renée i
Ferrara, hvor han gik over til protestantismen, siden
til Venezia og 1536 tilbage til Frankrig, hvor
han nød kongens beskyttelse indtil 1542, da
hans Kongen tilegnede Oversættelse af Davids
Salmer paa ny vakte Sorbonnes forargelse og
forfølgelse, saa han måtte flygte til Genève
og herfra, pga. sit lystige levned, til
Torino. I M.’s digtning parres renaissance og
reformation. Den udgik fra Middelalderen — han
udgav Romanen om Rosen og Villons Værker
— men prægedes efterhaanden mere og mere
af den ny Tids Aand og Tænkemaade,
påvirkedes af de klassiske digtere og af de italienske humanister. Som hofmand og hofdigter
uddannede han sig til en vittig konverserende og
aandfuld poetisk kausør, skrev med ynde og
lune rimbreve og satirer, følsomme elegier,
knappe og rammende epigrammer, klare og
naturlige sange. Fin smag og livfuld verve
præger hans lette, kvikke og indsmigrende
style marotique. Hans Cinquante psaumes udkom
1543, hans Œuvres complètes ved Jannet
1868—74 (4 Bd), ved Guiffrey 1876—1909 (3 Bd). Ogsaa
hans søn Michel M. var Digter; han blev
1534 page hos dronning Marguerite.

Eksterne henvisninger 

Digtere fra Frankrig
Marot

Marot er et fransk efternavn, der henviser til blandt andre:

 Clément Marot
 Daniel Marot
 Jean Marot
Hans Tegner (tegner)

Hans Christian Harald Tegner (født 30. november 1853 i København, død 2. april 1932 på Frederiksberg) var en dansk kunstner.

Hans Tegner var søn af litograf Isac Wilhelm Tegner, og blev født i København. I faderens og Adolph Kittendorffs etablissement arbejdede han, indtil han af arkitekt C.V. Nielsen blev dimitteret til Kunstakademiet og kom til at male under Jørgen Roed. 

Som maler kom han aldrig til at udstille, og hvad han udførte i olie, var kun lidt; mere og mere gik han over til at arbejde som tegner og akvarellist; det eneste, han som ung lod fremkomme på Charlottenborg, var vandfarvetegninger til H.C. Andersens eventyr Fyrtøjet (1882) og den store akvarel Fanetoget til Amalienborg, udført i anledning af Regeringsjubilæet 1888 og erhvervet af kongen. 

På sin første udenlandsrejse 1882 og 1883 var han i Tyskland, Schweiz og Frankrig, senere var han flere gange med offentlig understøttelse i Frankrig og Italien. Han fik Fortjenstmedaljen i guld i 1889, året efter, at han på verdensudstillingen i Paris var blevet hædret med guldmedalje. 

Den udmærkelse, der vistes ham i Danmark, tilkendtes ham nærmest som anerkendelse for det værk, der må regnes for hans livs mest fremragende, den 1883-88 udførte omfangsrige og i mange henseender meget betydelige række illustrationer til Ludvig Holbergs komedier, fuldtud selvstændige og byggede på et anseligt kulturhistorisk stilstudium. 

Et andet hovedværk af Tegner er tegningerne i Verdensudgaven af H.C. Andersen, fuldendt i 1900, også omhyggeligt kulturhistorisk underbyggede. Ved siden heraf har Tegner udført mangfoldige illustrationsværker og enkeltblade, dels af illustrerende, dels af dekorativt indhold, ikke få stilfulde forbilleder for kunstindustrielle arbejder, deraf en mængde for boghåndværk og andet skønvirke. 

Fra 1901 forestod Tegner en årrække Kunstindustrimuseets håndværksskole, fra 1907 til sin død var han kunstnerisk leder af Bing og Grøndahls porcelænsfabrik. 1905 udstillede han i München en række tegninger, der hædredes med guldmedalje. Senere blev han Ridder af Dannebrog og fik den Islandske Falkeorden.

Han døde på Frederiksberg og er begravet på Asminderød Kirkegård.

Eksterne henvisninger 
 
 

Illustratorer fra Danmark
Malere fra Danmark
Hans
Modtagere af Fortjenstmedaljen i guld
Riddere af Dannebrog
Danskere i 1800-tallet
Danskere i 1900-tallet
Personer fra København
Flobots

Flobots er et band fra Denver, USA.

Musikgrupper fra USA
Nizza

Nizza kan have flere betydninger:

 Nizza − en fransk by placeret i det sydøstlige hjørne af Frankrig
 Nizza Monferrato − en italiensk by i regionen Piemonte i Italien
 Nizza di Sicilia − en italiensk by i regionen i Italien
Carsten Krøyer

Carsten Krøyer, bedre kendt som Goon er en Pop/R'n'B-rapper og producer fra Danmark. Carsten Krøyer er tidligere medlem af gruppen Nice Device.

Diskografi 
 Mental reflex (1997)

Tjek fødsels- og dødsår
Musikere fra Danmark
E.T.A.

E.T.A. er en musikgruppe fra Danmark.

Diskografi 
 No smoking(album sampler) (1999)
 No smoking (2000)

Musikgrupper fra Danmark
Jean Marot

Jean Marot (ca. 1619 i Paris – 15. eller 16. december 1679) var en fransk arkitekt, far til Daniel Marot.

Marot er mindre kendt ved sine udførte arbejder end ved en række kobberstikpublikationer af egne og andres bygninger, der er vigtige kilder til fransk arkitekturhistorie. Hans søn Daniel fortsatte denne udgivervirksomhed.

Arkitekter fra Frankrig
Personer fra Paris
Kobberstikkere fra Frankrig
Barokarkitekter
Franskmænd i 1600-tallet
Bernhard Klodt

Bernhard Klodt (26. oktober 1926 – 23. maj 1996) var en tysk fodboldspiller, der som angriber på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede to af tyskernes seks kampe i turneringen. I alt nåede han, mellem 1950 og 1959 at spille 19 landkampe og score tre mål. Han deltog også ved VM i 1958 i Sverige.

Klodt var på klubplan primært tilknyttet FC Schalke 04 i sin fødeby. Her var han i 1958 med til at vinde det tyske mesterskab.

Referencer

Eksterne henvisninger 
 

Fodboldspillere fra Tyskland
Deltagere ved verdensmesterskabet i fodbold 1954
Deltagere ved verdensmesterskabet i fodbold 1958
Fodboldspillere fra FC Schalke 04
Verdensmestre i fodbold
Personer fra Gelsenkirchen
Lucas Secon

Lucas Secon bedre kendt som Lucas (født 3. november 1970) er en hip hop-producer og rapper født i Danmark.

Han er søn af den amerikanske journalist  og den danske maler Berta Moltke.

Diskografi 
 To rap my world around you (1991)
 Lucacentric (1994)

Referencer 

Musikere fra Danmark
Dexter (producer)

Remy Verheijen, bedre kendt som Dexter er en electronica-producer fra Holland.

Tjek fødsels- og dødsår
Musikere fra Nederlandene
Lee Foss

Lee Foss er en house/techno-producer fra USA.

Tjek fødsels- og dødsår
Musikere fra USA
Teddy Pendergrass

Theodore DeReese Pendergrass (26. marts 1950 – 13. januar 2010), bedre kendt som Teddy Pendergrass var en soul-sanger fra USA.

Diskografi 
 Life is a song worth singing (1978)
 Teddy pendergrass (1979)
 Tp plus (1979)
 Tp (1980)
 This one's for you (1982)
 Love language (1984)
 Workin' it back (1985)
 Joy (1988)
 Truly blessed (1990)
 A little more magic (1993)

Musikere fra USA
Walls

Walls er en techno-duo fra Storbritannien bestående af Sam Willis og Alessio Natalizia.

Musikgrupper fra Storbritannien
Ottmar Walter

Ottmar Walter (6. marts 1924 i Kaiserslautern, Tyskland – 16. juni 2013 i Kaiserslautern) var en tysk fodboldspiller, der som angriber på det vesttyske landshold var med til at vinde guld ved VM i 1954 i Schweiz, efter den sensationelle 3-2 sejr i finalen over storfavoritterne fra Ungarn. Han spillede fem af tyskernes seks kampe under turneringen, hvor han var holdkammerat med sin bror, holdets anfører Fritz Walter. I alt nåede han, 1950 og 1955, at spille 20 landskampe og score ti mål.

Walter var på klubplan primært tilknyttet 1. FC Kaiserslautern, hvor han spillede sammenlagt tolv sæsoner. I 1951 og 1953 var han med til at vinde det tyske mesterskab med klubben.

Referencer

Eksterne henvisninger 

 Weltfussball.de spillerinfo

Fodboldspillere fra Tyskland
Deltagere ved verdensmesterskabet i fodbold 1954
Fodboldspillere fra 1. FC Kaiserslautern
Fodboldspillere fra Holstein Kiel
Verdensmestre i fodbold
Personer fra Rheinland-Pfalz
Clap Your Hands Say Yeah

Clap Your Hands Say Yeah er et indie/rock-band fra USA.

Diskografi 
 Clap your hands say yeah (2005)
 Some loud thunder (2007)

Musikgrupper fra USA
Silver Broom 1976

Air Canada Silver Broom 1976 var det 18. VM i curling for mænd. Turneringen blev arrangeret af International Curling Federation og afviklet i arenaen Memorial Auditorium i Duluth, USA i perioden 22. – 28. marts 1976 med deltagelse af ti hold. USA var VM-værtsland for anden gang.

Mesterskabet blev for tredje gang i mesterskabets historie vundet af USA, som besejrede Skotland med 6-5 i finalen. Tredjepladsen gik til de forsvarende mestre fra Schweiz, som tabte 3-5 til Skotland i semifinalen, og som var bedre placeret i grundspillet end den anden tabende semifinalist, Sverige. USA's vinderhold kom fra Hibbing Curling Club i Minnesota og bestod af Bruce Roberts, Joe Roberts, Gary Kleffman og Jerry Scott.

Danmark blev repræsenteret af et hold fra Hvidovre Curling Club bestående af Ole Larsen, Jørn Blach, Freddy Bartelsen og Jørn Jørgensen. Holdet endte på tiendepladsen efter én sejr og otte nederlag.

Resultater 

De ti deltagende hold spillede en enkeltturnering alle-mod-alle. De fire bedste hold gik videre til semifinalerne, hvor de spillede om to pladser i finalen. Tjedjepladsen gik til den af de tabende semifinalister, der endte bedst placeret i grundspillet.

Grundspil

Slutspil

Samlet rangering

Kilder / eksterne henvisninger 
 http://results.worldcurling.org/Championship.aspx?id=26 

1976
Sport i 1976
Curling i USA
Sport i Minnesota
Sport i Duluth
Xander (sanger)

Alexander Theo Linnet (født 4. april 1988 i København), bedre kendt som Xander Linnet, er en dansk popsanger, rapper og sangskriver.

Liv og karriere

Familie 
Alexander Theo Linnet er søn af sangerinden Anne Linnet og den tidligere model Mads Buhl Nielsen, der var donor for Anne Linnet. Han er opvokset på Frederiksberg, Christianshavn, Nørrebro, i Hellerup og i Rom.

Xander har tidligere dannet par med Zeinab Mosawi. Parret slog op i 2020.

Over skyer, under vand og Hvis jeg skrev dig en sang (2010-nu) 
Xander debuterede med med hitsinglen "Det burde ikk være sådan her" i september 2010, der har ligget nummer ét på hitlisten, og solgt platin for mere end 30.000 solgte downloads. Han udgav sit debutalbum, Over skyer, under vand den 28. februar 2011 på ArtPeople. Den 7. marts 2011 udkom andensinglen, "Os to og mine lagner", der i samme uge blev valgt som P3's Uundgåelige på P3.

Den 5. august 2011 blev Xander idømt 60 dages betinget fængsel og 40 timers samfundstjeneste for at have slået en mand med en metalstang, samt for at have sparket ham en gang. Hændelsen fandt sted i Xanders lejlighed i maj, og offeret pådrog sig en bule i panden og et rødt mærke bag øret.

I august 2012 blev Xander offentliggjort som ny coach i sangkonkurrencen Voice - Danmarks største stemme på TV 2, der havde premiere den 15. september. Om sin deltagelse i tv-programmet sagde han, "Som musiker kan jeg vælge enten at sætte mig ned og brokke mig over, at tiden har mere fokus på gøgl og varm luft, end den har på det egentlige indhold. Eller jeg kan vælge at være med til at præge tiden sammen med et program, der i det mindste forsøger at gøre en forskel i hele det her cirkus. Det gør ’Voice’."

Diskografi

Album 
 Over skyer, under vand (2011)
 Hvis jeg skrev dig en sang (2012)

EP'er 
 Indre By (2016)

Singler

som gæsteartist

Andre medvirkender

Referencer

Eksterne henvisninger 

 
 

Musikere fra Danmark
Sangere fra Danmark
Sangskrivere fra Danmark
Voldsdømte fra Danmark
Personer fra København
Dansksprogede forfattere fra Danmark
Semisonic

Semisonic er en alternativ rock-trio fra Minneapolis, USA. Bandet består af tre medlemmer: Dan Wilson (forsanger, guitar), John Munson (bas guitar, vokal, keyboard) og Jacob Slichter (trommer, percussion, keyboard). De er bedst kendt for deres hits "Closing Time" (1998), "Singing in My Sleep" (1998) og "Secret Smile" (1999).

Diskografi 
 1993 Pleasure (demo)
 1995 Pleasure EP (EP)
 1996 Great Divide
 1998 Feeling strangely fine
 2001 All about chemistry

Musikgrupper fra USA
The Rum Diary

The Rum Diary henviser til:
 en roman, The Rum Diary (bog), skrevet af Hunter S. Thompson.
 en film, The Rum Diary (film), instrueret af Bruce Robinson.
Mike Sims-Walker

Michael Anthony Sims-Walke (Døbt Michael Anthony Walker) er en amerikansk fodboldspiller, der pt. er free agent. Han har tidligere spillet flere år i NFL, primært for Jacksonville Jaguars.

Jacksonville Jaguars 
Mike blev skadet i fjerde kamp i forsæsonen 2007, som gjorde at han var ude resten af sæsonen. Skaden var i knæet og forhindrede Mike i at spille sit rookie år.

Eksterne henvisninger 
 Sims-Walkers officielle stats
 Jaguars bio 

Amerikansk fodbold-spillere fra Florida
Amerikansk fodbold-spillere fra Jacksonville Jaguars
Amerikansk fodbold-spillere fra St. Louis Rams